open-index/open-wikipedia-markdown huggingface dataset:
F1 (kokoelmalevysarja)

**F1** on suomalainen vuosina 1994–2000 julkaistu kokoelmalevysarja. Levyillä oleva musiikki perustui julkaisuaikaan suosiossa olleeseen elektroniseen musiikkiin ja popmusiikkiin. Poikkeuksena on levysarjan ensimmäinen osa *F1*, joka sisältää myös kaksi 1980-luvulla levytettyä kappaletta. 

## Julkaisut
Levysarjan ensimmäisen osan *F1* julkaisi K-Tel International Finland Oy vuonna 1994. Seuraavana vuonna julkaistiin toinen osa *F1-95*. Tämän jälkeen sama levy-yhtiö julkaisi vuosittain uudet osat (*F1-96*, *F1-97*, *F1-98*, *F1-99*) vuoteen 1999 asti. Levysarjan viimeinen osa julkaistiin vuonna 2000, jonka julkaisijana toimi Edel Records Finland. Sarjan osat julkaistiin CD-levyjen lisäksi C-kasetteina. Vuonna 1998 ilmestyneestä osasta *F1-98* julkaistiin myös videokasetti, joka sisälsi levyllä olevien kappaleiden musiikkivideoita. Artisteja ja yhtyeitä jotka esiintyivät useammalla levyllä olivat muun muassa Cappella, Corona, DJ Bobo ja Fun Factory.

Albumien kansipapereissa on Formula 1-aiheinen kuvitus. Lisäksi kansiin on kirjattu artisteja ja yhtyeitä, joiden kappaleita levyllä on. Useimmat levyn kansista suunnitteli K-Tel International Finland Oy:n graafikko Jari Kinnunen. 

## Levysarjan osat

### F1

### Kappaleet



### F1-95

Vuonna 1995 julkaistusta *F1-95* -kokoelmalevystä oli markkinoilla kaksi eri painosta. Jälkimmäisessä painoksessa kappale numero 14. (Cabballero – "Gimme Gimme And More More")  on vaihdettu saman yhtyeen kappaleeseen "Nanaya".

Levyn masteroinnin teki Mika Jussila.

### Kappaleet



### F1-96

### Kappaleet



### F1-97

Kokoelmalevy tehtiin yhteistyössä levy-yhtiöiden Edelpitchin, CNR Musicin, Durecon, Media Recordsin, Remixed Recordsin, Scandinavian Recordsin, ToCo International/X-It Recordsin (A Division Of Step By Step Energy Productions), Dance Streetin, Byte Recordsin, ZXY Musicin ja Universal Musicin kanssa.
### Kappaleet



### F1-98

Kokoelmalevy tehtiin yhteistyössä Eamsin, Edelpitchin, CNR Musicin, Iceberg MNW:n, NR-Musicin, Remixed Recordsin, Scandinavian Recordsin ja Shift Musicin kanssa.
 
F1-98 -kokoelmalevystä julkaistiin myös videokasetti, joka sisälsi levyllä olevien kappaleiden musiikkivideoita.

### Kappaleet



### F1-99

Kokoelmalevy tehtiin yhteistyössä Arcaden, Audiovox Recordsin, Edel Recordsin, Remixed Recordsin, Scandinavian Recordsin ja Toco intl. Licensingin kanssa.

### Kappaleet



### F1 2000

Kokoelmalevy tehtiin yhteistyössä Bonnierin, Edel Recordsin, Mega Recordsin ja V2 Recordsin kanssa. 

### Kappaleet

## Vastaanotto
Fazerin musiikkikerhon heinäkuussa 1996 julkaistussa tilaajalehdessä kokoelmalevysarjan osasta *F1-96* tehdyssä artikkelissa levyä arvioitiin "kesän 1996 äänekkäimmäksi kokoelmalevyksi". Artikkelissa mainintaa sai muun muassa Suomen singlelistoille keväällä 1996 päässyt norjalaisyhtye Hypen kappale "Hands Up" ja Scooterin esittämä coverkappale "Rebel Yell".

## Lähteet

## Aiheesta muualla
* Discogs.com: F1-kokoelmalevysarjan tiedot 

## Katso myös
* Techno & Dance
* Hitti Buumi
Osaluku

**Osaluku** eli **tilan osaluku** () on Suomessa ollut kiinteistörekisteriin (aiemmin maarekisteriin) merkityn tilan osuus siitä talonumerosta, josta tila on muodostettu. Talon sisällä lohkomisten ja halkomisten kautta syntyneiden tilojen osalukujen summa on ollut yksi.

Erilajisista kiinteistöistä vain tiloilla on voinut olla osaluku.

Tilan osalukua ei ole enää laskettu osittamistoimitusten (halkomisten ja lohkomisten) yhteydessä vuoden 1997 alusta alkaen. Osaluvun suurin merkitys katosi 1920-luvulla, kun maaverosta luovuttiin. Sen jälkeen osaluvulla on ollut merkitystä kylän yhteisiksi jääneiden alueiden osuuksia selvitettäessä.

Osaluku on eri käsite kuin *osakkuusluku* tai *osuusluku*, jolla tarkoitetaan kiinteistön osuutta yhteisiin alueisiin.

## Osaluvun määritelmiä
Vuoden 1952 jakoasetuksen 146&nbsp;§:n mukaan maarekisteriin oli merkittävä ”tilan osuus koko talosta”, ja tämä sama säännös on kirjoitettu vuoden 1977 muutoksessa muotoon ”tilan osaluku”.

Vuodelta 1938 olevassa lakiasiain käsikirjassa selitetään, että halkominen tarkoittaa maatilan jakamista määrättyjen *osalukujen* eli murto-osien perusteella useampiin sekä yksityisoikeudellisesti että kameraalisesti itsenäisiin tiloihin, jolla kullakin on oma rekisterinumero (maarekisterissä), oma manttaali, mikäli sellainen oli emätilalla, ja oma vero.

Nykysuomen sanakirjassa osaluku on ”luku, joka ilmaisee tilan suhdetta alkuperäiseen kantatilaan, maakirjataloon”.

## Katso myös
* Maakirjatalo
* Manttaali

## Lähteet
UCI World Tour

**UCI World Tour** (vuosina 2009–2010: *UCI World Ranking*) on miesten maantiepyöräilyn korkein kilpailusarja. Sarjaan kuuluu 29 kilpailua, joissa jaetaan kilpailusarjan pisteitä. World Ranking otettiin käyttöön 2009 ja se sulautettiin kokonaisuudessaan sarjaa edeltäneeseen UCI ProTouriin kaudella 2011. 

## Tausta

Vuoden 2004 loppuun sakka kansainvälinen pyöräilyliitto (UCI) ylläpiti kahta järjestelmää. UCI World Rankings järjestelmässä jaettiin pisteitä kaikista kilpailuista. UCI Road World Cup -sarjassa jaettiin pisteitä kymmenessä päivän mittaisessa kilpailussa. Kaudella 2005 aiemmat järjestelmät korvattiin UCI ProTour ja UCI Continental Circuits -sarjoilla. UCI:n ja kilpailujärjestäjä ASO:n välisistä kiistoista johtuen vuoteen 2008 mennessä ProTourin arvo rankingjärjestelmänä heikentyi. UCI hallitsi ainoastaan yhtä maantiepyöräilyn merkittävimmistä kilpailuista, monumenteista ja kolmea klassikkokilpailua. Tämän seurauksena otettiin käyttöön uusi järjestelmä UCI World Ranking, jossa yhdistettiin ProTour ja sen ulkopuoliset merkittävät kilpailut. 

Kauden 2011 alusta ProTour ja World Ranking yhdistettiin nimellä ”World Tour”. ProTeam jäi käyttöön ammattilaispyöräilyjoukkueiden rekisteröintikriteerinä. Kaikki ProTeam-joukkueet saavat automaattisesti osallistumisoikeuden World Tour -kilpailuihin.

## Pisteytys

Vuosina 2009 ja 2010 ainoastaan ProTour-joukkueet ja Professional Continental -tason joukkueet ja niissä kilpailevat ajajat saattoivat ansaita pisteitä. Kansalliset joukkueet, jotka osallistuivat kilpailuihin, eivät olleet oikeutettuja pisteisiin. Vuonna 2011 tehdyn sääntömuutoksen jälkeen ainoastaan ProTeam-joukkueet ja niiden ajajat ovat oikeutettuja pisteisiin.

## Tallit
Tallit eli joukkueet (UCI WorldTeams) kaudella 2023.

## Lähteet

## Aiheesta muualla

* Virallinen sivusto
Pöytätennis kesäolympialaisissa 2000 – miesten nelinpeli

**Pöytätenniksen miesten nelinpeli** Sydneyn kesäolympialaisissa 2000 alkoi 16. syyskuuta ja finaali pelattiin 23. syyskuuta 2000. Olympiakultaa voittivat kiinalaiset Wang Liqin ja Yan Sen. 

## Puolivälieristä eteenpäin

### Puolivälierät

### Välierät

### Pronssiottelu

### Loppuottelu

## Mitalistit

## Lähteet

* ITTF: Sydney 2000 Men's Doubles  
* Sports-reference.com Table Tennis at the 2000 Sydney Summer Games Men's Doubles
Lioré et Olivier LeO 45

**Lioré et Olivier LeO 45** oli ranskalainen keskiraskas pommikone toisessa maailmansodassa. Kone poistettiin 1957 käytöstä. Koneen miehistöön kuului neljä henkilöä. 

Prototyypin LeO 45.01 ensilento oli tammikuussa 1937. Kone otettiin syksyllä 1939 palveluskäyttöön. Omasuoja-aseina olivat kaksi 7,5 mm MAC 1934 -kaksoiskonekiväärillä varustettua ampumoa ja ylätornin 20 mm Hispano-Suiza HS.404 -tykki. Saksan hyökätessä Ranskaan kevätkesällä 1940 konetyyppi oli Ranskan ilmavoimien edistyneimpiä.

Mallista LeO 451 B.4 alkaen varsin nopealla aikavälillä tuotettiin arviolta 560 lentokonetta. Ranskan antauduttua monia näistä modifioitiin Vichyn hallitukselle siviili- ja sotilasliikenteen kuljetuskäyttöön. Viimeisimmät koneet poistuivat aktiivikäytöstä vasta 1950-luvun puolivälissä.

Konetyypin kuljetuskapasiteetti oli 2&nbsp;000&nbsp;kg pommeja ja kantama oli 2&nbsp;300&nbsp;km 500&nbsp;kg pommikuormalla. Koneen huippunopeus oli 495&nbsp;km/h. LeO 451:ssa oli kaksi 1&nbsp;140&nbsp;hv tehoista Gnome-Rhône 14N48/49 -tähtimoottoria, ja runkorakenne oli vapaasti itsekantava alataso, H-kirjainta muistuttavilla kaksoisperäsimillä. Laskutelineet olivat sisäänvedettävät, mutta perinteistä kannuspyörällistä mallia.

## Lähteet
* Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 

### Viitteet
Ciro Immobile

**Ciro Immobile** (s. 20. helmikuuta 1990 Torre Annunziata) on italialainen jalkapalloilija. Hän edustaa Ranskan Ligue 1:ssä pelaavaa Paris FC:tä. Immobile on pelipaikaltaan hyökkääjä. Aikaisemmin hän on pelannut muun muassa Pescarassa, Genoassa, Torinossa ja kahdeksan kautta Laziossa sekä kotimaansa lisäksi Saksassa, Espanjassa ja Turkissa. Hän on Lazion seurahistorian kaikkien aikojen eniten maaleja tehnyt pelaaja.

## Seurajoukkueura
Immobile aloitti uransa Juventuksessa. Hän voitti maalikuninkuuden Serie B:ssä vuonna 2012 tehtyään Pescaran riveissä 28 maalia sekä Serie A:ssa vuonna 2014 tehtyään Torinon joukkueessa 22 maalia, vuonna 2018 Lazion pelaajana 29 maalilla, vuonna 2020 tehtyään Laziolle 37 ottelussaan 36 maalia ja 2022 osuttuaan Laziolle 27 kertaa. Hän voitti Italian cupin Lazion joukkueessa vuonna 2019.

Heinäkuussa 2024 Immobile jätti Lazion kahdeksan kauden jälkeen ja siirtyi kaksivuotisella sopimuksella turkkilaisseura Beşiktaşiin. Elokuussa 2024 hän oli voittamassa Turkin supercupia. Beşiktaşin 5–0-voittoon päättyneessä supercupin loppuottelussa Galatasarayta vastaan hän teki joukkueensa ensimmäisen ja kolmannen maalin. Hänet valittiin ottelun parhaaksi pelaajaksi. Immobile pelasi kaudella 2024–2025 Beşiktaşissa 30 Turkin Superliigan ottelua, joissa hän teki 15 maalia. Hän pelasi myös kuusi Eurooppa-liigan ottelua, joissa hän ei tehnyt maaleja.

Heinäkuussa 2025 Immobile purki sopimuksensa Beşiktaşin kanssa ja siirtyi italialaisseura Bolognaan 1+1-vuotisella sopimuksella. Hän pelasi kaudella 2025–2026 Bolognassa kuusi Serie A:n ottelua, yhden Italian cupin ottelun sekä kaksi Italian supercupin ottelua, mutta ei tehnyt otteluissa maaleja.

Immobile siirtyi 1. helmikuuta 2026 Bolognasta ranskalaisseura Paris FC:hen.

Immobile on pelannut Serie A:ssa kaikkiaan 359 ottelua ja tehnyt niissä 201 maalia. Saksan Bundesliigassa hän pelasi kaudella 2014–2015 Borussia Dortmundin joukkueessa 24 ottelua ja teki niissä kolme maalia. Kaudella 2015–2016 hän pelasi Espanjan La Ligassa kahdeksan ottelua ja teki kaksi maalia.

## Maajoukkueura
Immobile on pelannut Italian maajoukkueessa 57 ottelua ja tehnyt niissä 17 maalia. Viimeisimmän maaottelunsa hän on pelannut syyskuussa 2023. Hän pelasi sekä MM-kilpailuissa 2014 että EM-kilpailuissa 2016 kaksi alkulohko-ottelua. Kesän 2021 EM-kilpailuissa hän pelasi Euroopan-mestaruuden voittaneen Italian avauskokoonpanossa kaikki ottelut lukuun ottamatta jatkopaikan kannalta merkityksetöntä viimeistä alkulohko-ottelua ja teki alkulohkossa maalin Turkkia ja Sveitsiä vastaan.

## Maalit Italian maajoukkueessa
:*Italian maalit mainittu ensin.*

## Lähteet

## Aiheesta muualla
Fredrik Sovelius

**Fredrik Sovelius** (9. heinäkuuta 1822 Raahe – 20. maaliskuuta 1897 Raahe)) oli raahelainen kauppias ja laivanvarustaja. Hänen appensa Zachris Franzén jätti hänelle perinnöksi Johan Langin kauppahuoneen ja sen laivat. Näin Soveliuksesta ja hänen veljestään Henrik Soveliuksesta tuli 1870-luvulla merkittäviä laivanvarustajia. Hänelle myönnettiin kauppaneuvoksen arvonimi vuonna 1869.

Fredrik Soveliuksen vanhemmat olivat raatimies, kauppias, laivanvarustaja Fredrik Mattsinpoika Sovelius (k. 1837) ja Catharina Frieman. Hän kävi Oulun triviaalikoulun, oli kahden vuoden ajan harjoittelijana Fiskarsin rautaruukin konttorissa Etelä-Suomessa ja opiskeli sitten liikealaa ulkomailla. Suomeen paluun jälkeen Sovelius suoritti perämiehen ja merikapteenin tutkinnot ja oli sitten lähes kymmenen vuotta eri aluksilla perämiehenä ja päällikkönä.

Vuonna 1849 Sovelius meni oululaisen kauppaneuvos Zachris Franzénin omistaman ja tämän raahelaisen apen Johan Langin perustaman Johan Langin kauppaliikkeen ja varustamon palvelukseen. Hän meni myös naimisiin Franzénin tyttären Johanna Margaretan kanssa. Franzénin sairastuttua Soveliuksesta tuli liikkeen johtaja ja Franzénin kuoltua vuonna 1852 hän toimi kuolinpesän selvittäjänä lunastaen muilta perillisiltä näiden omistusosuudet Johan Langin kauppaliikkeeseen ja varustamoon. Samassa yhteydessä kauppaliike luopui useiden rautaruukkien, maatilojen ja sahojen omistuksesta. Vuodesta 1859 alkaen Langin toiminimi oli kokonaan Soveliuksen omistuksessa.

Sovelius aloitti Krimin sodan päättymisen jälkeen uusien purjelaivojen rakentamisen korvatakseen sodan aiheuttamat menetykset. Hän rakennutti kaikkiaan kaksikymmentä purjelaivaa ja vuonna 1872 Langin varustamon laivojen vetoisuus oli yhteensä 3&nbsp;000 lästiä. Fredrik Soveliuksella oli osuuksia myös isänsä perustamassa ja veljiensä hallitsemassa varustamossa. Vuonna 1858 Sovelius oli mukana perustamassa Raaheen olutpanimoa, jossa käytettiin baijerilaista pohjahiivamenetelmää. Hän oli mukana myös vuosina 1874–1900 toimineessa Pattijoen höyrypolttimossa ja 1875 perustetussa lyhyen aikaa toimineessa Oulun tulitikkutehtaassa. Vuonna 1875 Sovelius perusti Pattijoelle Kesälän tilalle tiilitehtaan, joka myytiin hänen kuoltuaan. 

Soveliuksen poika Fredrik Oscar Sovelius (1855–1896) tuli Johan Langin kauppaliikkeen johtoon ja hänen kuoltuun 1896 liikkeen hoitajaksi tuli hänen leskensä Rosa Sovelius (1857–1928). Johan Langin liike harjoitti Raahessa tukkukauppaa aina 1930-luvulle saakka.

Fredrik Sovelius oli naimisissa 1850–1857 Johanna Margareta Franzénin (k. 1857) kanssa ja vuodesta 1891 ruotsalaisen Ebba Katinka Ljunggrenin kanssa.

## Lähteet
Jääpallon SM-kilpailu 1912

**Vuoden 1912 Suomen jääpallomestaruuskilpailuihin** osallistui kuusi joukkuetta, helsinkiläiset HIFK, HJK ja KIF, sekä viipurilaiset Reipas, Viipurin IFK ja Viipurin SLU. HJK, KIF ja VSLU osallistuivat kilpailuun ensimmäistä kertaa. 
Loppuotteluun selvisivät suurin ennakkosuosikki HIFK, joka oli voittanut kaksi edellistä SM-kultaa, sekä kilpailujen ensikertalainen Suomen Lyseoiden Urheilijat. Loppuottelu pelattiin Helsingissä. SLU johti ottelua erätauolla 2-3, mutta lopulta HIFK voitti ottelun maalein 10-3.

## Alkuerät

## Välierät

**Uusintaottelu**

## Loppuottelu

## Lopulliset sijoitukset

## Mestarijoukkue

**HIFK:n mestarijoukkue**: Birger Ehrnrooth, Anders Skogström, Axel Lund, Walter Sjöholm, Knut Lund, Raoul Winter, Viking Hulldén, Gabriel von Bonsdorff, Ivar Sundman, Walter Horn, Gunnar Mangström.

## Lähteet
Axel Spoof

**Axel Reinhold Spoof** (3. maaliskuuta 1845 Turku – 16. toukokuuta 1930 Turku) oli suomalainen lääkäri ja valtiopäivämies.

Axel Spoofin vanhemmat olivat merikapteeni Otto Reinhold Spoof ja Maria Sofia Augusta Myrén.  Hänen puolisonsa vuodesta 1879 oli Mathilda Catharina Conradi. Heidän tyttärestään Katarina (Karin) Augusta Spoofista (s. 1880) tuli sisä- ja hermotauteihin erikoistunut lääkäri. Axel Spoof tuli ylioppilaaksi 17-vuotiaana 1862 ja valmistui lääketieteen kandidaatiksi 1867, filosofian kandidaatiksi 1868 ja lääketieteen lisensiaatiksi 1872.  Lääketieteen ja kirurgian tohtoriksi hän väitteli 1874. Spoof hoiti valmistuttuaan väliaikaisia lääkärintehtäviä ja toimi sitten Hangossa kaupungin- ja rautatienlääkärinä 1875–1876 ja Turussa vuodesta 1876, Turkin sodassa hän toimi kirurgina 1877–1878. Turun ensimmäinen kaupunginlääkäri Spoof oli 1892–1915. Hän oli kaupungissa myös kunnallinen ja seurakunnallinen luottamusmies ja Turun edustaja porvarissäädyssä valtiopäivillä 1904–1905. Spoof oli Turun kaupunginvaltuuston jäsenenä ja toimi myös valtuuston puheenjohtajana. Spoof julkaisi väitöskirjansa ohella myös useita muita tutkimuksia.

## Lähteet

## Aiheesta muualla
* Axel Spoof Kansallisbiografiassa (Maksullinen artikkeli)
Yökkö

**Yökkö** voi tarkoittaa seuraavia asioita:

* yökkö, lepakkolaji
* yökkö(set), perhosheimo
* *yökkö*, slangisana sairaalassa tai muussa hoitopaikassa yöaikaan töissä olevasta hoitajasta.
Maavero

**Maavero** oli Suomessa keskiajalta vuoteen 1924 käytössä ollut vero, joka määräytyi eri aikoina erilaisten säädösten mukaan ja jolla oli yhteyttä maanluontoihin.

## Maavero Suomessa
Maaverot olivat ennen pääasiallinen verotuksen muoto ja vielä 1800-luvun alussa valtion päätulonlähde Suomessa. Maavero syntyi erilaisista henkilökohtaisista maksuista silloin, kun henkilön maksukyvyn perusteena oli hänen maaomaisuutensa. Kustaa Vaasan aikana laadittiin erityiset luettelot eli maakirjat, ja näihin merkittiin pitäjittäin, mitä veroa ja minkä perusteiden mukaan tilan oli  maksettava maaveroa. Tällä tavalla määrätty vero sai nimekseen *vanha maakirjavero*. 1600-luvulla säädettiin eri aikoina ja eri tarkoituksiin alun perin tilapäisiksi tarkoitettuja veroja suoritettaviksi tiloilta vanhan maaveron lisäksi. Kun myös nämä verot jäivät pysyviksi, niistä syntyi maaveroon lisä, joka sai nimekseen *manttaalivero*. Molemmat verot yhdessä muodostivat vielä 1900-luvun alussa niin sanotun *vakinaisen maaveron*.

Maavero oli alkujaan hyvin raskas, mutta maanviljelyksen edistyessä verorasitus lieventyi. Se oli kuitenkin vielä 1900-luvulla hyvin epätasainen verotusmuoto, koska veron perusteena oli muuttumattomasti itse maaomistus. Lisäksi säteritilojen ja rälssitilojen ei tarvinnut maksaa maaveroa lainkaan, ja myös useat pappissäädylle kuuluneet tilat olivat vähitellen saavuttaneet verovapauden. Vero kohdistuikin pääosin talonpoikiin.

Vuonna 1908 erilaiset maaverot tuottivat Suomen valtiolle tuloa noin 3,5 miljoonaa markkaa, kun taas pelkästään paloviinavero tuotti samana vuonna noin 7,6 miljoonaa markkaa. 

Maaverot lakkautettiin Suomessa vuoden 1925 alusta.

## Katso myös
* Manttaali
* Verotuksen historia Suomessa
* Taille

## Lähteet
Gibraltarin laivue

**Gibraltarin laivue** ( ) on Gibraltarille sijoitettu brittilaivaston laivue. Sen tehtävänä on Gibraltarin aluevesien turvallisuudesta ja koskemattomuudesta huolehtiminen. Siihen kuuluu kaksi Cutlass-luokan partiovenettä sekä Pacific 24 -mallin jäykkärunkoisia kumiveneitä. Laivue muutti uusiin tiloihin Old Boathouseen vuonna 2011.

Laivue ei suorita merivalvontaa siviliasioissa, mutta puuttuu aluevesien loukkauksiin esimerkiksi silloin, kun espanjalaiset kalastusalukset tulevat liian lähelle Gibraltaria. Keväällä 2012 kiista kalastusalueiden rajoista johti uhitteluun, jossa espanjalaiset Guardia Civil -alukset saattoivat kalastusaluksia ja Gibraltarin laivue saapui paikalle, mutta tyytyi lopulta tarkkailemaan ja kuvaamaan espanjalaisia. Aluevesien partioinnin lisäksi laivue järjestää tarvittaessa tärkeille Britannian omille aluksille saattajan.

University Royal Naval Unit (URNU) lähettää vuosittain kolme opiskelijaa kahden viikon tutustumisjaksolle Gibraltarin laivueeseen.

Laivue perustettiin vuonna 1985, kun viimeinen ilmavoimien meriyksikkö () lakkautettiin ja veneet *Sunderland* and *Stirling* siirrettiin ilmavoimilta merivoimille. Alukset vaihtoivat nimeä mutta jatkoivat palvelusta Gibraltarilla. Vuonna 1991 ne korvattiin uusilla. P2000-luokan partioaluksilla. Syyskuun 9. päivän iskujen jälkeen alustyyppiä vaihdettiin. Scimitar-luokan partioveneet ''HMS Scimitar'' ja ''HMS Sabre'' palvelivat laivuetta vuodesta 2003 vuoden 2020 lopulle. Ne korvattiin Cutlass-luokan partioveneillä *[[HMS Cutlass (P295)|HMS Cutlass]]* ja *[[HMS Dagger (P296)|HMS Dagger]]*.

## Lähteet
Operaatio Flavius

**Operaatio Flavius** oli Britannian erikoisjoukkojen Special Air Servicen (SAS) operaatio Irlannin tasavaltalaisarmeijan (IRA) terroristeja vastaan 6. maaliskuuta 1988. IRA:n jälkikäteen ilmoittaman määritelmän mukaan Danny McCann, Mairead Farrell ja Sean Savage olivat "aktiivisia vapaaehtoisia". He olivat aseettomina Gibraltarilla, kun SAS-joukot ampuivat Farrelliin viisi luotia, McCanniin neljä ja Savageen ainakin 16.

Euroopan ihmisoikeustuomioistuin totesi Britannian valtion syylliseksi liialliseen voimankäyttöön.

## Lähteet
SC Riessersee

**SC Riessersee** on saksalainen jääkiekkojoukkue, joka tulee Garmisch-Partenkirchenin kaupungista Baijerin osavaltiosta. Seura on perustettu vuonna 1920 ja pelaa maan kolmanneksi korkeimmalla sarjatasolla Oberligassa. Seuran nimi tulee paikallisesta Rießersee-järvestä, jonka jäällä joukkue alkuvuosinaan pelasi. Kymmenellä mestaruudellaan seura on Saksan kolmanneksi menestynein, mestaruuksista viimeisin on kuitenkin vuodelta 1981 eikä SC Riessersee ole esiintynyt pääsarjatasolla Deutsche Eishockey Ligassa enää vuoden 1996 jälkeen. Toisella sarjatasollakin urheilullisesti kohtalaisesti menestynyt seura on sittemmin joutunut luopumaan sarjapaikastaan kolmeen eri otteeseen talousvaikeuksien vuoksi, viimeksi voitettuaan DEL2-liigan runkosarjan ja sijoituttuaan pudotuspeleissä toiseksi vuonna 2018.

## Pelaajat

### Valmennus & Joukkueenjohto
* **Päävalmentaja:** Hunor Marton 
* **Apuvalmentaja:** Markus Jocher 
* **Maalivahtivalmentaja:** Jochen Vollmer 
* **Fysiikkavalmentaja:** Leo Rauch 
* **Huoltopäällikkö:** Kasper Kauhanen 
* **Toimitusjohtaja:** Andreas Wieland 
* **Urheilutoimenjohtaja:** Martin Buchwieser 
* **Urheilutoimenjohtaja:** Uli Maurer 

*Lähde: EliteProspects*

## Lähteet

## Aiheesta muualla

*Virallinen sivusto
Kreikanakantti

**Kreikanakantti** (*Acanthus mollis*) on akanttien sukuun kuuluva akanttikasvi. Sen alkuperäinen levinneisyysalue on Välimeren ympäristössä, ja sitä on käytetty laajasti koristekasvina.

## Ulkonäkö ja koko
Kreikanakantti kasvaa noin 1–1,5 metriä korkeaksi. Tähkämäinen kukinto nousee korkealle lehvistön yläpuolelle. Lehdet ovat liuskaisia, tummanvihreitä ja jopa puoli metriä pitkiä. Kukat ovat kermanvalkoisia, joskus vaaleanpunaisia, ja jokaisen kukan päällä on punertavan violetti suojuslehti.

## Levinneisyysalue ja elinympäristö
Kreikanakantin alkuperäinen levinneisyysalue kattaa Välimeren ympäristön. Sitä kasvaa Afrikan luoteisosissa, Kanariansaarilla, eteläisessä Euroopassa Portugalista Balkanille ja läntisessä Aasiassa Syyriassa ja Turkissa. Se on kotiutunut Australiaan, Uuteen-Seelantiin ja Yhdysvaltain lounaisosiin.

Kreikanakantti pystyy kasvamaan monenlaisissa elinympäristöissä. Sitä on tavattu rannikoilta, joen varsilta, metsistä, pensaikoista ja kaupungeista. Laji kasvaa myös joutomailla, tienvarsilla ja ratapenkereillä.

## Käyttö
Kreikanakanttia käytetään yleisesti koristekasvina sen huomiota herättävän kukintonsa ansiosta. Aiemmin sitä on käytetty myös lääketieteellisissä tarkoituksissa. Sitä on käytetty erityisesti paikaltaan menneiden nivelten ja palovammojen hoitamiseen. Se tunnettiin hyvin jo antiikin aikana, ja roomalaiset istuttivat sitä todennäköisesti Englantiin jo ensimmäisellä vuosituhannella. Kreikanakantti tai sitten piikkiakantti oli mallina antiikin Kreikan korinttilaisten pylväiden lehtikoristeille.

## Lähteet
Brasilianroseepippuri

**Brasilianroseepippuri** (*Schinus terebinthifolius*) on sumakkikasveihin kuuluva eteläamerikkalainen pensas tai pieni puu. Se on kotiutunut nykyään laajalle alueelle, ja sitä pidetään aggressiivisena vieraslajina.

## Ulkonäkö ja koko

Brasilianroseepippuri on pensasmainen puu, joka voi kasvaa kymmenen metriä korkeaksi. Sen runko on usein monihaarainen ja oksisto tiheä. Lehdet ovat päätöparisia, eli sulkamaiset lehdykät kasvavat pareittain, kärjen yksittäistä lehdykkää lukuun ottamatta. Lehdet ovat 12–20 senttimetriä pitkiä, ja niissä on 3–13 lehdykkää. Kesällä ja syksyllä puu kasvattaa kukinnot, joissa on pieniä valkoisia kukkia. Talvella kypsyvät punaiset luumarjat.

## Levinneisyysalue ja elinympäristö
Brasilianroseepippurin alkuperäinen levinneisyysalue käsitti Brasilian, Argentiinan ja Paraguayn. Se on kuitenkin levinnyt muun muassa Australiaan, Etelä-Afrikkaan, Etelä-Eurooppaan, eteläiseen Aasiaan, Yhdysvaltoihin ja Puerto Ricoon.

Brasilianroseepippuri suosii erityisesti kosteita alueita ja jopa kosteikkoja. Vaikka sitä esiintyy myös luonnonmukaisilla alueilla, laji pitää erityisesti ihmisen muokkaamista ympäristöistä. Se onkin monien alueiden pioneerilaji ja valtaa helposti alankojen kosteita alueita.

## Käyttö ja ekologia
Brasilianroseepippuria on käytetty monissa maissa koriste- ja varjokasvina. Sen puuta on käytetty myös rakennusmateriaalina, ja sen alkuperäisellä levinneisyysalueella käytännössä jokaista osaa on käytetty lääkkeenä. Sen lehdistä ja marjoista on tehty myös jouluseppeleitä. Linnut käyttävät brasilianroseepippurin marjoja ravinnokseen, ja esimerkiksi Floridassa talvehtivat punarintarastaat syövät tonneittain sen marjoja. Laji onkin lisääntynyt sen jälkeen, kun brasilianroseepippuri levisi Floridaan. Se ei ole kuitenkaan yleinen ruokakasvi, ja se on jopa myrkyllinen joillekin eläimille.

Brasilianroseepippuri on aggressiivinen vieraslaji. Esimerkiksi Floridassa se on saastuttanut yli 280 neliökilometrin laajuisen alueen. Se kasvattaa tiheän lehvästön, joka varjostaa muut lajit, ja haittaa monien alkuperäislajien kasvua.

## Lähteet

## Aiheesta muualla
*Onki, suomenkielinen nimi
*ITIS: ''Schinus terebinthifolius'' 
*United States Department of Agriculture (USDA): ''Schinus terebinthifolius'' 
*Dr. Duke's Phytochemical and Ethnobotanical Databases: ''Schinus terebinthifolius'' 
*Centre for Agriculture and Biosciences International (CABI): ''Schinus terebinthifolius'' (Brazilian pepper tree) 
*Gernot Katzer's spice pages: Pepper Rosé (''Schinus terebinthifolius'')
Gustaf Adolf Spåre

**Gustaf Adolf Spåre** (8. maaliskuuta 1816 Pirkkala – 4. helmikuuta 1878 Pirkkala) oli suomalainen kruununvouti ja kollegiasessori.

Spåre suoritti tuomarintutkinnon 1838 ja sai varatuomarin arvon 1841. Hän omisti Pirkkalassa Valkilan tilan. Hän oli valtiopäivämies aatelissäädyssä 1863–1864. Spåre julkaisi teoksen *Biografiska anteckningar om Senatens för Finland ledamöter och tjenstemän* (1863, uusi laitos 1878).

Gustaf Adolf Spåren veli oli juristi, maanviljelijä ja valtiopäivämies Karl Vilhelm Spåre. Liike- ja valtiopäivämies Gustaf Emil Alfons Spåre oli Gustaf Adolf Spåren ja tämän puolison Emilia Natalia von Knorringin poika.

## Lähteet
Vihervarpumittari

**Vihervarpumittari** (*Chloroclysta miata*) on keskikokoinen, vihreänsävyinen mittariperhonen. Se on erittäin yleinen ja lentää sekä syksyllä että keväällä. Se on myös yksi Suomen mittariperhoslajiston kolmesta aikuisena talvehtivasta lajista.

## Koko ja ulkonäkö
Etusiivet ovat vaaleahkon sammaleenvihreät täysin ilman punertavaa sävyä, poikkiviirut erottuvat mustina eikä uloimman poikkiviirun päissä ole valkeita laikkuja. Sisemmän poikkiviirun sisäpuolelta ja uloimman poikkiviirun ulkopuolelta siipi on valkeansävyinen. Takasiivet ovat vaaleanharmaat ja niissä erottuu tummempana reunajuova sekä mustahko keskitäplä. Siipiväli 28&ndash;34&nbsp;mm.

Kaunovarpumittari (*Chloroclysta siterata*) on sekä samannäköinen että lentää samaan aikaan. Takasiipien väri on helppo lajeja erottava tuntomerkki.

## Levinneisyys ja lentoaika
Lajin levinneisyys ulottuu Euroopasta Keski-Aasiaan. Suomessa vihervarpumittaria tavataan Etelä-Lapin korkeudelle asti. Perhoset lentävät elokuun keskivaiheilta lokakuun loppuun ja talvehtimisen jälkeen uudestaan huhtikuun puolivälistä kesäkuulle.

## Elinympäristö ja elintavat
Vihervarpumittaria tavataan lähes kaikenlaisissa ympäristöissä, joskin runsain se on lehtimetsissä ja pensaikoissa. Perhoset tulevat sekä valolle että syötille. Keväällä ne käyvät myös pajujen kukilla. Vihervarpumittari on mittarien keskuudessa poikkeuksellisesti aikuisena talvehtiva laji, mutta ilmeisesti ainoastaan naaraat talvehtivat ja jatkavat lentoaan keväällä.

## Ravintokasvi
Toukka elää erilaisilla lehtipuilla, pensailla ja varvuilla.

## Lähteet

## Aiheesta muualla
* Bestimmungshilfe des Lepiforums 
* Moths and Butterflies of Europe and North Africa 
* Vlindernet
Himalajankorppikotka

**Himalajankorppikotka** (*Gyps himalayensis*) on korppikotkien sukuun kuuluva lintu. Sen varsinaista esiintymisaluetta Aasiassa ovat Himalajan vuoristo ja Tiibetin ylänkö, mutta nuoret linnut voivat levittäytyä etelämmäksi. Siten sen esiintymistä on todettu Afganistanissa, Bhutanissa, Kiinassa, Intiassa, Kazakstanissa, Kirgisiassa, Malesiassa, Mongoliassa, Nepalissa, Pakistanissa, Tadžikistanissa, Thaimaassa ja Uzbekistanissa sekä muuttolintuna Singaporessa.
Sen elinpiiriä ovat lauhkean vyöhykkeen heinäarot ja kivikkoiset alueet, kuten kalliot ja vuorenhuiput 1&nbsp;200–4&nbsp;500 metrin korkeudessa.

## Lähteet
Bahuvriihi

**Bahuvriihi** on yhdyssana, jonka kirjaimellisesti tarkoittama asia on koko yhdyssanan tarkoittaman olennon ominaispiirre. Esimerkiksi sanat *kaljupää*, *herkkusuu*, *harvahammas*, *pitkätukka* ja  *hapannaama* ovat bahuvriihiyhdyssanoja. Bahuvriihit ovat eräs määritysyhdyssanojen alalaji. Bahuvriihit eivät kuitenkaan ole jälkiosansa alalajeja eli hyponyymeja. Esimerkiksi sana *harvahammas* ei ole alakäsite edusosalle *hammas* vaan tarkoittaa sellaista, jolla on harvat hampaat.  Bahuvriihejä käytetään pääasiassa substantiiveina, mutta ne saattavat esiintyä myös adjektiivin kaltaisina määritteinä kuten ilmauksessa ”*kaistapää* autoilija”. Bahuvriiheistä ei käytetä komparatiivimuotoja, kuten muotoa *kaistapäämpi*. 

*Bahuvrīhi* on sanskritin kielen sana, ja siihen liittyvä kielioppitermi on saanut alkunsa intialaisen kielitieteilijä Pāṇinin tutkimuksista. *Bahuvrīhi* on itsekin bahuvriihi. Sen alkuosan *bahu* merkitys on ’paljon’, ja *vrīh* tarkoittaa riisiä. Kokonaisuudessaan kyseinen yhdyssana merkitsee rikasta. 

## Lähteet
Aarne Aartio

**Aarne Aleksander Aartio** (sukunimi aik. *Andström*; 21. tammikuuta 1909 Somero – 24. huhtikuuta 1984) oli suomalainen kirjailija ja kirkkomuusikko.

Aartio työskenteli musiikinopettajana, kuoronjohtajana ja kanttori-urkurina. Vuosina 1957–1972 hän oli Kalevan seurakunnan kanttori-urkuri Tampereella. Aartio toimi Suomen Kirkkomusiikkiliiton puheenjohtajana 1961–1972. Hän oli myös Suomen Kanttorikuoron puheenjohtaja (1953–1962). Vuodelta 1973 on Aartion omaelämäkertateos *Huuliharpusta urkuihin*. Aartio sai vuonna 1951 director cantus -arvonimen.

## Teoksia
* *Huuliharpusta urkuihin*. Loimijoki-teos, Loimaa 1973
* *Lossikapula* : romaani. Loimijoki-teos, Loimaa 1980

## Lähteet
* 
* Pirkanmaalaista kaunokirjallisuutta
* *Suomen kirkkomuusikot 2000*, s. 283. Suomen kanttori-urkuriliitto, Helsinki 2000.

### Viitteet
USS Saipan (LHA-2)

**USS Saipan** (runkonumero LHA-2) oli Yhdysvaltain laivaston Tarawa-luokan maihinnousualus.

## Valmistus

Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 21. heinäkuuta 1972. Se laskettiin vesille 20. heinäkuuta 1974 kumminaan laivastoministeri J. William Middendorf II:n puoliso Isabelle Middendorf ja otettiin palvelukseen 15. lokakuuta 1977 ensimmäisenä päällikkönään F. W. Johnston.

## Palvelus
Alus poistettiin palveluksesta 20. huhtikuuta 2007 Norfolkin laivastotukikohdassa ja sijoitettiin asejärjestelmätesteihin maalialukseksi. Alus lähti 28. lokakuuta 2009 Philadelphiasta Brownsvilleen Texasiin Shipbreaking Limitedille romutettavaksi.

## Lähteet

*

### Viitteet
USS Tarawa (LHA-1)

**USS Tarawa** (runkonumero LHA-1) oli Yhdysvaltain laivaston Tarawa-luokan maihinnousualus.

## Valmistus

Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 15. marraskuuta 1971. Se laskettiin vesille 1. joulukuuta 1973 kumminaan eläkkeellä olevan merijalkaväen komentajan kenraali Thomas J. Cushmanin puoliso Audrey B. Cushman ja otettiin palvelukseen 29. toukokuuta 1976 ensimmäisenä päällikkönään James H. Morris.

## Palvelus
Alus poistettiin palveluksesta 31. maaliskuuta 2009 ja sijoitettiin reserviin.

## Lähteet

*

### Viitteet
Unto Ahokivi

**Unto Kalervo Hämäläinen**, kirjailijanimi **Unto Ahokivi** (6. elokuuta 1916 Lappeenranta – 
26. maaliskuuta 1986 Farsta, Tukholma, Ruotsi) oli suomalainen kirjailija.

Hämäläinen oli ammatiltaan mainospiirtäjä. Hän kävi kansakoulun, Kannaksen kotiteollisuuskoulun 1930–1931, Viipurin taiteenystävien piirustuskoulun 1936–1939 ja Myynti- ja mainoskoulun Helsingissä 1940–1941. Jatkosodassa Hämäläinen toimi TK-miehenä ja TK-rintamakirjeenvaihtajana vuosina 1943–1944.

Hämäläisen vanhemmat olivat työnjohtaja Vilho Hämäläinen ja Ida (o.s. Hölttä). Puoliso oli Aili Eliina (o.s. Ketola) vuodesta 1947. Tukholman suomalaiseen seurakuntaan Hämäläinen kuului vuodesta 1979.

## Teoksia
* *Juurettomat* : romaani. WSOY 1946
* *Isänmaan kauppiaat*. WSOY 1947
* *Kannaksen valtateillä* : romaani. WSOY 1955

## Lähteet
* 

### Viitteet
Alpo Reinikainen

**Alpo Samuli Reinikainen** (10. kesäkuuta 1919 Helsinki – 7. elokuuta 1998 Helsinki) oli suomalainen sotakirjailija, agronomi ja professori.

## Teoksia
* *Kuinka suoritan kivenraivauksen pelloiltani?* Maataloustuottajain keskusliitto, Helsinki 1952.
* *Maatalous koneellistuu* Kustannustalo, Helsinki 1953.
* *Maatalouskoneiden huolto-ohjeita*'. Shell, Helsinki 1953.
* *Maatalouskoneiden yhteiskäyttötutkimus Suomessa v. 1953*. Vakola, Helsinki 1954.
* *Traktorikirja*. Otava, Helsinki 1954.
* *Eräitä teknillistyvän maatilataloutemme kysymyksiä 1960-luvulla*. Agronomien yhdistys, Helsinki 1963.
* *Työtapaturmista maatiloilla*. Vakola, Helsinki 1963.
* *Maatilojen keskeisestä yhteistoiminnasta eräissä maissa*. Vakola, Helsinki 1966.
* *Taipaleenjoen tulessa: posliinipojan talvisota*. Kirjayhtymä, Helsinki 1980.
* *Toisten on kuoltava: posliinipojan jatkosota. 1. osa*. Kirjayhtymä, Helsinki 1981.
* *Varsinainen asiamies: posliinipojan jatkosota. 2. osa*. Kirjayhtymä, Helsinki 1983.

## Lähteet
* [Alpo Reinikainen](https://kansalliskirjasto.finna.fi/AuthorityRecord/melinda.(FI-ASTERI-N)000056750) Kansallisen digitaalisen kirjaston Finna-palvelussa

### Viitteet
Esko Havumäki

**Esko Matias Havumäki** (2. helmikuuta 1916 Uurainen – 5. huhtikuuta 1994) oli suomalainen kirjailija joka on käyttänyt myös nimimerkkejä *Esko Heliö* ja *Matti Mäkelä*.

## Teoksia
Omalla nimellä:
* *Sarkin torni*  : näytelmä. 1944
* *Kaikki ovat kutsutut : reportaaši aikakauden ikkunalta*. Tammi 1946
* *Seurasaari: saari meren sylissä, sen historiaa ja sen vaiheita kansanpuistona*. Helsingin osuuskauppa, Helsinki 1960
* *Ruskeasuon vaiheita: Ruskeasuoseuran kustantama suppea historiikki*. Ruskeasuo-seura, Helsinki 1964
Nimellä *Matti Mäkelä*:
* *Veljet* : yksiosainen rintama-aiheinen näytelmä. Werner Söderström oy:n näytelmäsarja 168. WSOY 1943

## Lähteet
* 

### Viitteet
Toto (elokuva)

**Toto** on Suvi-Marja Korvenheimon eli Anssi Mänttärin ohjaama elokuva vuodelta 1982. Käsikirjoittajiksi on ilmoitettu Korvenheimo ja toinen salanimi Tuovi Mäkipää-Hakola, jonka takana oli Matti Ijäs. *Toto* on ensimmäinen elokuva Mänttärin trilogiasta, jonka kaksi muuta ovat *[[Regina ja miehet]]* (1983) ja *[[Huhtikuu on kuukausista julmin]]* (1983).

Elokuvan tekijäksi tiedettiin jo ensi-illan aikoihin Mänttäri. Se tehtiin velkarahalla, ilman Elokuvasäätiön tuotantotukea, ja kuvauksiin meni vain 13 päivää. Ensi-iltavuoden yleisömäärä jäi 10&nbsp;000:een.

Aikalaiskriitikoista osa näki elokuvan todenmukaisena kuvauksena miehisestä maailmasta ja katsoi sen sellaisena puolustavan paikkaansa. Toiset taas eivät löydä elokuvasta sisältöä. "Miksi maksaa rahaa saadakseen katsella kun yhdet dokaa?" kysyi Helena Ylänen, ja Harri Moilanen vahvisti muutaman vuoden kuluttua, että elokuva on liiaksi kohteensa näköinen.

## Näyttelijät

## Lähteet

## Aiheesta muualla
*
Dimetyyliformamidi

**Dimetyyliformamidi** eli **DMF** on amideihin kuuluva orgaaninen yhdiste. Sitä käytetään liuottimena sekä orgaanisessa synteesissä.

## Ominaisuudet
Huoneenlämpötilassa dimetyyliformamidi on väritöntä nestettä. Se liukenee erittäin hyvin veteen ja liukenee myös useisiin orgaanisiin liuottimiin, kuten etanoliin, dietyylieetteriin ja aromaattisiin hiilivetyihin. Alifaattisiin hiilivetyihin se sen sijaan liukenee heikosti. Vesiliuoksissa se hydrolysoituu hitaasti dimetyyliamiiniksi ja muurahaishapoksi. Vahvat emäkset ja eräät siirtymämetallit katalysoivat reaktiota.

Dimetyyliformamidi on suhteellisen reagoimatonta, mutta saattaa reagoida hyvin kiivaasti halogenoitujen hiilivetyjen sekä voimakkaiden pelkistimien tai hapettimien kanssa, jopa räjähtäen. Yhdisteen suuri dielektrinen vakio, laaja nestemäisen olomuodon lämpötila-alue, aproottisuus ja alhainen haihtuvuus tekevät siitä hyvän liuottimen. Se kykenee liuottamaan myös molekyylimassaltaan hyvin suuria molekyylejä, kuten muoveja. Dimetyyliformamidi liuottaa myös useita epäorgaanisia yhdisteitä, kuten rauta(III)kloridia, kaliumjodidia, litiumkloridia ja natriumperkloraattia.

## Valmistus ja käyttö
Ensimmäisen kerran dimetyyliformamidia valmistettiin vuonna 1893 kuumentamalla metyyliformiaatin ja dimetyyliammoniumkloridin seosta. Nykyään teollisuudessa yhdistettä valmistetaan kahdella tavalla. Metanolista valmistetaan ensin metyyliformiaattia metanolin ja hiilimonoksidin välisellä reaktiolla. Tämän jälkeen metyyliformiaatti reagoi dimetyyliamiinin kanssa 60&ndash;120&nbsp;°C lämpötilassa. Tässä prosessissa ei tarvita katalyyttiä. Toinen tapa valmistaa dimetyyliformamidia on dimetyyliamiinin ja hiilimonoksidin välinen reaktio. Katalyyttinä käytetään emästä, kuten natriummetoksidia tai emäksisiä ioninvaihtohartseja. Lopullinen tuote puhdistetaan tislaamalla.

Suurin dimetyyliformamidin käyttökohde on liuottimena polyakryylinitriilikuitujen valmistuksessa. Lisäksi yhdiste liuottaa monia muita polymeerejä kuten polyestereitä, polyimidejä, polyuretaaneja, hartseja ja lakkoja. Sitä käytetään myös liuottimena valmistettaessa lääkeaineita, kuten kortisolia, dihydrostreptomysiiniä, amfoterisiiniä ja griseofulviinia. Dimetyyliformamidilla on käyttöä myös lämmönsiirto- ja jäähdytysnesteenä.

## Lähteet

## Aiheesta muualla

*
*Dimetyyliformamidin käyttöturvallisuustiedote, Sigma Aldrich, viitattu 18.1.2015.
*Human Metabolome Database (HMDB): N,N-Dimethylformamide 
*DrugBank: N,N-dimethylformamide 
*Toxin and Toxin Target Database (T3DB): N,N-Dimethylformamide 
*Kyoto Encyclopedia of Genes and Genomes (KEGG): N,N-Dimethylformamide
USS Nassau (LHA-4)

**USS Nassau** (runkonumero LHA-4) oli Yhdysvaltain laivaston Tarawa-luokan maihinnousualus.

## Valmistus

Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 13. elokuuta 1973. Se laskettiin vesille 21. tammikuuta 1978 ja otettiin palvelukseen 28. heinäkuuta 1979.

## Palvelus
Alus poistettiin palveluksesta 31. maaliskuuta 2011 Norfolkin laivastotukikohdassa ja ankkuroitiin Beaumontiin Texasiin reserviin sijoitettuna.

## Lähteet

*

### Viitteet
Martin Henriksson

**Martin Henriksson** (s. 30. lokakuuta 1974 Ruotsi) on ruotsalainen muusikko. Hän oli ruotsalaisen death metal -yhtyeen Dark Tranquillityn toinen kitaristi, yksi perustajajäsenistä ja tärkeimmistä lauluntekijöistä. Ennen siirtymistä kitaraan hän oli yhtyeen basisti. Henriksson lähti yhtyeestä vuonna 2016.

## Aiheesta muualla
*Dark Tranquillity
* 
*
Kirsti Henttonen

**Kirsti Aino Henttonen** (13. joulukuuta 1916 Viipuri – 14. marraskuuta 2005)  oli suomalainen kirjailija.

## Teoksia
* *Rakennus nousee*: romaani. WSOY 1962
* *Rapakiviukko*: kansi ja piirrokset Viljo Henttonen. K. Henttonen, Helsinki 1993

## Lähteet
* 

## Viitteet
Antti Komu

**Antti Eliel Komu** (15. lokakuuta 1916 Pyhäjärvi Ol – 4. marraskuuta 2002 Pyhäjärvi) oli suomalainen poliitikko, joka toimi pitkään kunnallispolitiikassa. Komu osallistui panssarintorjuntatehtävissä sekä talvisotaan että jatkosotaan, jossa hän haavoittui. Sotilasarvoltaan hän oli ylikersantti.

Antti Komu toimi maanviljelijänä Pyhäjärven Kuusenmäellä ja osallistui aktiivisesti kunnallispolitiikkaan ensin Maalaisliitossa ja sitten Keskustapuolueessa. Hän johti Pyhäjärven kunnanvaltuustoa yhtäjaksoisesti 26 vuoden ajan.

Muun yhteiskunnallisen toimintansa ohella Antti Komu oli näytelmäkirjailija, jonka sotahistoriaan liittyviä kirjoituksia on myös eri julkaisuissa.

## Teoksia
* *Kun Jooseppi sai emännöitsijän* : yksinäytöksinen hupailu. Tammen näytelmiä 13. Tammi 1945
* *Kommellusten kirjeet* : yksinäytöksinen ilveily. Seuranäytelmiä 478. Karisto 1946
* *Pyhäjärvi : kotiseutujulkaisu 13* ; toimituskunta Antti Komu ym. Pyhäjärvi-seura, Pyhäjärvi Ol. 1967
* *Pyhäsalmen osuuskassa : 60 vuotta 1908-1968*. Pyhäsalmi 1968

## Artikkeleita
*  "Kansa taisteli" -lehden artikkelien kokoomateos "Kun isänmaa pelastui". Sanoma-print -kirjat, Porvoo 1990
*  "2. Jääkäriprikaatin taival Ilomantsista Stalinin kanavalle".  2.JPr:n julkaisutoimikunta, Siilinjärvi 1983

## Lähteet
*
Eino Kauppala

**Eino Aksel Daniel Kauppala** (11. kesäkuuta 1917 Kivennapa – 3. kesäkuuta 1992) oli suomalainen kirjailija ja suomentaja.

## Teoksia
* *Muukalaispassi* : romaani. Karisto 1963
* *Pelin henki* : romaani. Karisto 1967
* *Kerro kerro kärpänen* : romaani. Karisto 1968
* *Päivälliset herra Leolle : 7 rullaa rakkaudesta elämään* : romaani. Karisto 1969

## Käsikirjoituksia
* *Päivälliseksi kalaa* : tv-näytelmä. Teatterituokio, TV1 1970 (Dokumenttiaineistoon perustuva dramatisointi Japanin Minamatassa
sattuneesta myrkytyskatastrofista)
* *Mareena* : tv-elokuva. Mainos-TV 1971 (pohjana romaani *Pelin henki*)

## Suomennoksia
* Birgitta Stenberg : *Kenties*. Karisto 1964 (alkuteos *Chans*)
* Birgitta Stenberg : *Raportti "pilvestä"*. Karisto 1970
* *Riisto, nälkä, myrkyt* , kirj. Hans Palmstierna avustajanaan Lena Palmstierna. Karisto 1971 (alkuteos *Plundring, svält, förgiftning*)

## Palkinnot
* I palkinto Porin kaupungin näytelmäkilpailussa 1970

## Lähteet
* 
* 
* Yle.fi Muistikuvaputki : Mareena
* Jarmo Viljakainen : Reporadio – Yleisradion vaaran vuodet 1965–1972 liite 2 Reporadion kohuohjelmien kuvauksia, Päivälliseksi kalaa

### Viitteet
Talvimaisema Kinahmista

**Talvimaisema Kinahmista** on taidemaalari Pekka Halosen öljyvärimaalaus kankaalle vuodelta 1923. Kooltaan se on 95,5×65,5 cm. Maalaus kuuluu Ateneumin taidemuseon Alfred Kordelinin säätiön kokoelmiin.

Pekka Halosen Kinahmi-maalaukset ovat tunnistettavissa niiden tavaramerkistä, tykkylumen peittämistä kapeista korkeista kuusista. Ne ovat kaikki helmikuulta 1923, jolloin Halonen maalasi useita Kinahmin talvea kuvaavia maalauksia. Talvi oli hyvin runsasluminen.

Kinahmi on Pohjois-Savon Nilsiässä sijaitseva 10 km pitkä korkea selänne. Se sijaitsee 50 km päässä Halosten kotipitäjän, Lapinlahden kirkolta. Halosen Antti-veli oli löytänyt paikan ja hän, heidän Kalle-serkkunsa ja Pekka menivät ja majailivat Kinahmin kylän Heinäahon talossa helmikuussa 1923. Oli kova pakkanen ja vaikka Halonen valitti sitä, että Kinahmin korkeuksiin kipuaminen vie osan työajasta ja päivän työvoimista, oli hän silti ihastuksissaan. "En osannut uneksiakaan, että Suomessa olisi tämmöistä," hän kirjoitti kotiväelleen Kinahmista. "Kyllä tämä on ihmeellinen paikka...minä en rupea kertomaankaan, sillä on se itse nähtävä mitä ihmeitä luonto voi saada aikaan" hän ylisti.

Halonen esitteli Kinahmi-maalauksiaan huhtikuussa 1923 Helsingin Salon Strindbergissä.

## Lähteet
*

### Viitteet

## Aiheesta muualla
* Suomen Kansallisgalleria: Kokoelmat: Talvimaisema Kinahmista. http://kokoelmat.fng.fi/app?action=page&si=http%3A%2F%2Fwww.muusa.net%2FTeos_A67214BE-8FDB-4066-AD3B-851562A0781C
Jyrki Tenni

**Jyrki Tenni** on suomalainen säestäjä, pianisti ja oppikirjailija, joka on erikoistunut vapaaseen säestykseen ja sen opettamisen kehittämiseen. Hän on kirjoittanut Ralph Abeleinin kanssa säestyksestä oppikirjan nimeltä *[[Vapaan säestyksen käsikirja]]*, joka pohjautuu v. 2004 ilmestyneeseen *Vapaa säestys ja improvisointi* -kirjaan**.** Kirja on alun perin ilmestynyt saksaksi vuonna 2013 nimellä *Liedbegleitung und Klavierimprovisation*. Lisäksi Tenni on tehnyt F-kustannukselle *Pianohitit* – *Komppaa itse* -sarjaa, jossa kappaleisiin on liitetty tyylinmukaiset säestysehdotukset.  

Tenni on soittanut yhtyeissä (muun muassa Tuomisalonkiorkesteri, Juuso Salowaara Sextet, Makea Elämä, Sweet Life) ja teattereissa (esimerkiksi Pieni Suomi ja Kouvolan teatteri) sekä opettanut eri oppilaitoksissa. 

__NOTOC__
## Teokset

**Vapaa säestys ja improvisointi* (Otava 2004) 
**Vapaan säestyksen käsikirja* (Helsingin Studiopalvelut 2016)
**Pianohitit 1 – Komppaa itse!* (F-kustannus 2011)
**Pianohitit 2 – Komppaa itse* (F-kustannus 2012)
**Pianohitit – Poppia ja balladeja* (F-kustannus, 2013)
**Joulun klassikot ja hitit* (F-kustannus, 2014)
**Ekat Pianohitit*  (F-kustannus, 2015)
**Pianohitit: Lastenlauluja* (F-kustannus, 2015)
**Keyboard Accompaniment and Improvisation - A Handbook of Practical Piano Skills* (Helbing Verlag, 2017)

## Lähteet

## Aiheesta muualla
*Jyrki Tennin kotisivut
Galbraith

**Galbraith** on muun muassa seuraavien henkilöiden sukunimi:

* Declan Galbraith (s. 1991), englantilainen laulaja
* John Kenneth Galbraith (1908–2006), yhdysvaltalainen taloustieteilijä
* Patrick Galbraith (s. 1986), tanskalainen jääkiekkomaalivahti
*Robert Galbraith, J.K. Rowlingin kirjailijanimi
USS Peleliu

**USS Peleliu** (runkonumero LHA-5) on Yhdysvaltain laivaston Tarawa-luokan maihinnousualus.

## Valmistus

Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 12. marraskuuta 1976. Se laskettiin vesille 6. tammikuuta 1979 kumminaan amiraali Thomas B. Haywardin puoliso Margaret Hayward ja otettiin palvelukseen 3. toukokuuta 1980 ensimmäisenä päällikkönään T. P. Scott.

## Palvelus
Alus siirrettiin 8. kesäkuuta 2011 telakalle, missä General Dynamics aloitti 18 miljoonan dollarin modernisointityön. Työn piti valmistua lokakuussa. Alus lähti 21. joulukuuta San Diegosta avomerikokeisiin Kalifornian rannikolle. Aluksella siirrettiin 1. helmikuuta 2012 merijalkaväen VMM-166 laivueen MV-22 Ospreyt.

Alus lähti 7. helmikuuta merelle osallistuakseen viikon kestävään Yhdysvaltain ja Japanin laivastojen Fist 2012 -harjoitukseen San Clemente -saaren edustalla.
 
## Lähteet

*

### Viitteet
Talvimaisema Myllykylästä

**Talvimaisema Myllykylästä** on taiteilija Pekka Halosen öljyvärimaalaus kankaalle, 69×48 cm, vuodelta 1896. Maalaus kuuluu Ateneumin taidemuseon Antellin kokoelmiin.

Pekka Halonen maalasi useammankin maalauksen Sortavalan maalaiskunnan Myllykylässä, joka oli hänen puolisonsa, Maija Halosen lapsuudenympäristö. Myllykylässä oli kaksi koskea ja suvanto, joita hän ikuisti useampana vuonna. *Talvimaisema Myllykylästä*- maalauksessa näkyy aurinkoisena talvipäivänä Tohmajoen uomaa Pekka Halosen apen, Eero Mäkisen, tilalta sen pihapiirin takaa .

## Lähteet

## Aiheesta muualla
* Suomen Kansallisgalleria: Kokoelmat: Talvimaisema Myllykylästä. http://kokoelmat.fng.fi/app?action=page&si=http%3A%2F%2Fwww.muusa.net%2FTeos_527F14AC-2AD1-499D-A48C-5F11EBA8CDA3
Unto Laakso

**Unto Uljas Laakso** (24. toukokuuta 1915 Turku – 18. helmikuuta 1995) oli suomalainen näyttelijä, ohjaaja ja näytelmäkirjailija.

Laakso oli kiinnitettynä Satakunnan Maaseutunäyttämöllä näyttelijänä ja taloudenhoitajana 1945–1947, näyttelijänä Vaasan Näyttämöllä 1947–1948, Uudenkaupungin Teatterissa 1948–1949, näyttelijänä ja järjestäjänä Joensuun Kansanteatterissa 1949–1950, Rauman Kansanteatterissa 1950–1952, näyttelijänä Kuusankosken Teatterissa 1952–1953, ohjaajana Etelä-Karjalan Näytelmäseurassa 1953–1954, ohjaajana Kokkolan Maakuntateatterissa 1954–1957, ohjaajana Ykspihlajan Työväen Näyttämöllä 1957–1960, näyttelijänä ja järjestäjänä Tampereen Teatterissa 1960–1963, Teatteri Jurkassa 1963, sekä ohjaajana ja näyttelijänä Lappeenrannan Kansanteatterissa 1965–1967.

Laakson tehtäviä olivat Klaus Kurki (Elinan surma), Candy (Hiiriä ja ihmisiä), Edgar (Kuolemantanssi), Otto Frank (Anna Frankin päiväkirja), Apso (Lemmin poika), Cajalén (Katariina kaunis leski), Alfred Tanner (Orpopojan valssi), Grumio (Kuinka äkäpussi kesytetään), Pickering (Pygmalion), Vanja-eno, Esko, Sakeri, Isak (Jääkärin morsian), sekä bufforooleja. Laakson ohjauksia olivat Nummisuutarit, Anna Frankin päiväkirja, Elokuun teehuone, Vanja-eno, Jääkärin morsian, Entäs nyt Niskavuori, Miehen kylkiluu, Sateentekijä, Elinan surma, Äidittömät, ja Helmikuu tulee.

Laakso kävi kansakoulun. Hän opiskeli viulunsoittoa Urho Koskisen ja Rudolf Niestedtin ohjauksessa. Laulua hän oppi Elbe Nissisen johdolla. Laakso teki opintomatkoja Ranskaan 1951, Ruotsiin 1956 ja 1958, ja Neuvostoliittoon 1962. Laakson luottamustehtäviä olivat näyttelijäyhdistyksen puheenjohtajana ja rahastonhoitajana sekä matkanjohtajana vierailuilla.

Laakson vanhemmat olivat puuseppä Johan Emil Laakso ja Mandi Josefiina (o.s. Kujanpää). Laakson ensimmäinen puoliso oli kauppateknikko Maila Marjatta Heinonen 1947–1951. 

## Ohjauksia
* *Asianajaja lääkärinä* : tv-elokuva. 1963 (Pekka Koskisen kanssa)
* *Ensimmäinen varoitus* : tv-elokuva. 1964 (Pekka Koskisen kanssa)

## Lähteet
* 
* International Movie Database : Unto Laakso

### Viitteet
Kansallinen Edistyspuolue (täsmennyssivu)

**Kansallinen Edistyspuolue** voi tarkoittaa:

* Kansallinen Edistyspuolue, Suomessa vuosina 1918–1951 toiminut puolue
* Kansallinen Edistyspuolue, Suomessa 2011 perustettu puolue
* Kansallinen Edistyspuolue, Liettuassa toimiva puolue
* Fremskrittpartiet, FrP, Norjassa toimiva puolue